Document ID: /roh_data/filtered/fineweb-2-filterrobots_roh.jsonl.gz/37180

Cordial beinvegni...
...silla pagina d'internet dil Center da formaziun Surselva, in'instituziun da formaziun dalla Regiun Surselva.
Exclusiv al Center da formaziun Surselva:
Nossa visiun
Nus purschin attractivas pusseivladads da formaziun, cultura e terapia ella Surselva.
Entras in'atmosfera famigliara ed innovaziun sedifferenziein nus dad autras instituziuns ed extendin nossa purschida. Entras quei plidentein nus era scolaras e scolars ord autras regiuns.
Nossa missiun
Nus promovin carstgauns individualmein
Nossas partiziuns
Tiel Center da formaziun Surselva - sco partiziun dalla Regiun Surselva - audan sil scalem secundar II
- la Scola media mercantila
- la Scola media propedeutica
- la Scola professiunala commerciala
- la Scola professiunala industriala
- la Scola preprofessiunala.
Plinavon audan il Survetsch logopedic, la Scola mercantila dil di e la Scola da musica tier las partiziuns dil Center da formaziun Surselva. Cun rodund 110 persunas d'instrucziun, rodund 1900 scolaras e scolars essan nus la pli gronda organisaziun da scola ella Surselva.